Etusivu kuvantaminen

Lapsipotilas röntgenissä

Harkitsemme ja suunnittelemme lapselle tehtävät röntgentutkimukset erityisen huolellisesti, jotta lapsen säderasitus jäisi mahdollisimman pieneksi.

Kerro lapselle röntgenkuvauksesta

Ammattilaisemme pyrkivät aina luomaan kuvaustilanteen lapselle mahdollisimman turvalliseksi ja rauhalliseksi. Kuvaustilanteessa käytämme tarvittaessa apuna esimerkiksi kuvia, leluja ja kirjoja.

Voit itse vähentää lapsen jännitystä ja helpottaa kuvaustilannetta kertomalla lapselle etukäteen, että

tutkimushuoneessa on hämärää ja koneet hurisevat

kuvauksen aikana on tärkeää pysyä aivan liikkumatta, jotta kuvasta saadaan hyvä.

kuvauksessa käytetään sädesuojia eli “turvaessuja”

kuva otetaan suurella laitteella, eikä se satu lainkaan

hoitaja pitää huolta lapsesta kuvauksen aikana, ja äiti tai isä saa olla mukana kuvauksessa.

Lapsen avustaminen tutkimuksessa

Röntgentutkimuksissa potilaan olisi tärkeää pysyä liikkumatta, jotta uusintakuvauksia ei tarvitse tehdä.

Tarvittaessa lapsen vanhempi tai hoitaja voi toimia avustaja, ja auttaa lasta pysymään paikoillaan. Avustaja ei saa olla raskaana. Myös avustaja puetaan sädesuojiin.

Artikkeli Lapsipotilas röntgenissä julkaistiin ensimmäisen kerran Siun sote.